Diari Oficial de la Generalitat Valenciana


Sumari del DOGV 7182, del 30-12-2013 (2013/12612)

RESOLUCIÓ de 23 de desembre de 2013, de la Direcció General de Centres i Personal Docent, per la qual es resol l'increment de crèdit destinat a la concessió d'ajudes econòmiques per a les corporacions locals i entitats sense ànim de lucre que mantenen conservatoris i centres privats autoritzats d'ensenyances elementals o professionals de música durant l'exercici 2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7182

Data del DOGV
:   30-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/12930


Data del document
:   23-12-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 23 de desembre de 2013, de la Direcció General de Centres i Personal Docent, per la qual es resol l'increment de crèdit destinat a la concessió d'ajudes econòmiques per a les corporacions locals i entitats sense ànim de lucre que mantenen conservatoris i centres privats autoritzats d'ensenyances elementals o professionals de música durant l'exercici 2013. [2013/12649]  
L'Orde 47/2013, de 23 de maig, de la Conselleria d'Educació, Cultura i Esport, per la qual es convoquen ajudes econòmiques per a les corporacions locals i entitats sense ànim de lucre que mantenen conservatoris o centres privats autoritzats d'ensenyances elementals o professionals de música durant l'exercici 2013 (DOCV 7034, 29.05.2013) establix, en l'apartat segon, un crèdit per a les dites ajudes per un import d'1.400.000,00 euros, per a l'exercici 2013.  
La Resolució de 3 d'octubre de 2013, de la Direcció General de Centres i Personal Docent (DOCV 7127, 08.10.2013), resol la convocatòria d'ajudes econòmiques per a les corporacions locals i entitats sense ànim de lucre que mantenen conservatoris i centres privats autoritzats d'ensenyances elementals o professionals de música durant l'exercici 2013, d'acord amb el crèdit disponible.  
L'apartat segon, punt 3, de l'esmentada Orde de 23 de maig de 2013, preveu que el crèdit anterior podrà ser incrementat com a conseqüència d'una generació, una ampliació o una incorporació de crèdit per a la qual no farà falta una nova convocatòria, de conformitat amb l'article 58, apartat 2, lletra a, punt quart del Reglament de la Llei General de Subvencions.  
Per Acord del Consell de data 5 de desembre de 2013, s'autoritza una modificació de crèdit per la qual s'incrementa la dotació pressupostària de la línia de subvenció que finança estes ajudes en 1.500.000,00 euros.  
Vist l'informe de conformitat del Servici de Títols, Beques i Ajudes a l'Estudi, com a òrgan instructor del procediment, i la proposta de concessió de les ajudes formulada per la Comissió Avaluadora, creada a este efecte segons la base sexta de l'Orde 47/2013, abans citada.  
  
De conformitat amb la disposició final primera i la base octava de l'Orde 47/2013, el director general de Centres i Personal Docent, per delegació de la consellera, resol:  
  
Primer  
Aprovar la distribució de l'increment de crèdit per a l'exercici 2013, als centres beneficiaris segons la Resolució de 3 d'octubre de 2013, de la Direcció General de Centres i Personal Docent, de concessió de les subvencions a les corporacions locals i entitats sense ànim de lucre que mantenen conservatoris i centres privats autoritzats d'ensenyances elementals o professionals de música, amb els imports indicats en l'annex I per a ensenyances elementals i en l'annex II per a ensenyances professionals.  
  
Segon  
El pagament de les ajudes quedarà condicionat al compliment de les obligacions i a la justificació, per part dels beneficiaris, del que preveuen les bases novena i onze de l'Orde 47/2013, de 23 de maig.  
  
  
Tercer  
El pagament dels increments de les subvencions als conservatoris de música i centres autoritzats de ensenyances elementals o professionals de música, es realitzarà amb càrrec a la dotació pressupostària de la línia de subvenció T2463000 en el capítol IV de la secció, servici, centre gestor i programa 97.77.34.597.38 d'Ensenyança Secundària i de Règim Especial del Pressupost de la Generalitat per a l'exercici 2013.  
  
La present resolució produirà efectes l'endemà de la seua publicació en el Diari Oficial de la Comunitat Valenciana. Així mateix, també es podrà consultar en la pàgina web: .  
Contra esta resolució, que posa fi a la via administrativa, les persones interessades podran interposar recurs contenciós-administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació. Tot això de conformitat amb el que disposen els articles 10, 14, i 46 de la Llei Reguladora de la Jurisdicció Contenciosa Administrativa.  
Així mateix, podran interposar el recurs potestatiu de reposició davant de la consellera d'Educació, Cultura i Esport en el termini d'un mes a comptar des de l'endemà de la publicació, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
València, 23 de desembre de 2013.- El director general de Centres i Personal Docent: Santiago Martí Alepuz.